મુંબઈ, તા. 9 : દેશના અગ્રણી કૉમોડિટી ડેરિવેટિવ્ઝ એક્સચેન્જ એમસીએક્સ પર સમીક્ષા હેઠળના સપ્તાહ (2થી 8 નવેમ્બર) દરમિયાન 19,91,879 સોદામાં રૂા. 93,690.72 કરોડનું ટર્નઓવર નોંધાયું હતું. કીમતી ધાતુઓમાં સોના-ચાંદીના વાયદાના ભાવમાં નરમાઈનો માહોલ હતો. સોનાના વાયદામાં 10 ગ્રામદીઠ રૂા. 486 અને ચાંદીમાં રૂા. 1158નો ઘટાડો થયો હતો. સીસા સિવાયની તમામ બિનલોહ ધાતુઓ ઘટી હતી. એનર્જીમાં ક્રૂડતેલના વાયદા ઘટવા સામે નેચરલ ગૅસ વધ્યું હતું. કૃષિ કોમોડિટીઝમાં કોટનના વાયદાના ભાવમાં સેંકડા ઘટ્યા હતા. સીપીઓ અને મેન્થા તેલમાં ઢીલાશ હતી, જ્યારે એલચીમાં વૃદ્ધિ વાયદાના ભાવમાં રહી હતી.